Loki (2ος κύκλος)

Ο δεύτερος κύκλος της Αμερικανικής τηλεοπτικής σειράς Loki, βασισμένος στον ομώνυμο χαρακτήρα των Marvel Comics, ακολουθεί τους Λόκι, Μόμπιους Μ. Μόμπιους, Κυνηγός B-15, και άλλα μέλη της Αρχής Χρονικής Απόκλισης (ΑΧΑ) που ψάχνουν τις Σίλβι, Ραμόνα Ρενσλέιερ, και Δεσποινίς Λεπτά στο πολυσύμπαν. Τοποθετείται στο Κινηματογραφικό Σύμπαν της Marvel (MCU), αποτελώντας μια συνοχή με ταινίες και άλλες τηλεοπτικές σειρές του franchise. Ο κύκλος παράχθηκε από την Marvel Studios, με τον Έρικ Μάρτιν να έχει τον ρόλο του βασικού συγγραφέα και τους Τζάστιν Μπένσον και Άαρον Μούρχεντ να είναι οι αρχηγοί της σκηνοθετικής ομάδας.

Ο Τομ Χίντλστον επαναλαμβάνει τον ρόλο του ως Λόκι από την σειρά ταινιών, πρωταγωνιστώντας μαζί με τους Σοφία Ντι Μαρτίνο (Σίλβι), Γκούγκου Μπάθα-Ρο (Ρενσλέιερ), Γούνμι Μοσάκου (Κυνηγός B-15), Γιουτζίν Κορδέρο, Τάρα Στρονγκ (Δεσποινίς Λεπτά), Νιλ Έλλις, Τζόναθαν Μέιτζορς, και Όουεν Γουίλσον (Μόμπιους) οι οποίοι επαναλαμβάνουν τους ρόλους τους από τον πρώτο κύκλο, μαζί με τους Ραφαέλ Κασάλ, Κέιτι Ντίκι, Λιζ Καρ, και Κε Χούι Κουάν. Η ανάπτυξη του δεύτερου κύκλου ξεκίνησε τον Νοέμβριο του 2020, και επιβεβαιώθηκε τον Ιούλιο του 2021, με τους Μάρτιν, Μπένσον, και Μούρχεντ να έχουν προσληφθεί μέχρι τον Φεβρουάριο του 2022. Τα γυρίσματα ξεκίνησαν τον Ιούλιο του 2022 στα Pinewood Studios και ολοκληρώθηκαν τον Οκτώβριο. Οι Νταν Ντελιού και Κάσρα Φαραχανί αποκαλύφθηκαν τον Ιούνιο του 2023 ως επιπρόσθετοι σκηνοθέτες.

Ο δεύτερος κύκλος έκανε πρεμιέρα πρεμιέρα στο Disney+ στις 5 Οκτωβρίου και ολοκληρώθηκε στις 9 Νοεμβρίου του 2023, αποτελούμενος από έξι επεισόδια. Είναι μέρος της Φάσης Πέντε του MCU.

 Επεισόδια 

 Ηθοποιοί και χαρακτήρες 

 Τομ Χίντλστον ως Λόκι:Ο θετός αδερφός του Θωρ και ο θεός της σκανταλιάς, βασισμένος στην ομώνυμη θεότητα. Είναι μια εναλλακτική εκδοχή του Λόκι που δημιούργησε ένα νέο χρονολόγιο στο Εκδικητές: Η Τελευταία Πράξη (2019), ξεκινώντας στο 2012. Κάνει ταξίδι στον χρόνο χωρίς την θέλησή του στο παρελθόν, το παρόν, και το μέλλον. Ο Χίντλστον είπε πως στον κύκλο ο Λόκι «καταλαβαίνει τον εαυτό του», έχοντας βρει μια καινούρια οικογένεια στην Αρχή Χρονικής Απόκλισης (ΑΧΑ), με τον χαρακτήρα να έχει βρει τον σκοπό του, προσπαθώντας να προστατέψει την ΑΧΑ και τους φίλους του.
 Σοφία Ντι Μαρτίνο ως Σίλβι:Μια αποκλίνοντας του Λόκι που έσπασε το χρονολόγιο σκοτώνοντας Αυτόν που Παραμένει ως εκδίκηση. Σε αυτόν τον κύκλο η Σίλβι δουλεύει ως ταμίας σε ένα εστιατόριο McDonald's το 1982 στην Οκλαχόμα σε ένα κλαδεμένο χρονολόγιο.
 Γούμνι Μοσάκου ως Κυνηγός B-15:Μια κυνηγός υψηλής κατάταξης της ΑΧΑ. Μετά από τον κλάδεμα του χρονολογίου, προσπαθεί να αναμορφώσει την ΑΧΑ και να προστατέψει τα νέα χρονολόγια και αποκλίνοντας, έχοντας μάθει πως είναι και η ίδια αποκλίνοντας.
 Η Μοσάκου επίσης υποδύεται την Δρ. Βέριτι Γουίλις, μια παιδίατρο από την Νέα Υόρκη του 2012.
 Γιουτζίν Κορδέρο ως Κέισι: Ένας υπεύθυνος υποδοχής της ΑΧΑ.
 Ο Κορδέρο επίσης υποδύεται τον Φρανκ Μόρις, έναν διάσημο ληστή και δραπέτη του Αλκατράζ.
 Ραφαέλ Κασάλ ως Κυνηγός X-5 / Μπραντ Γουλφ:Ένας κυνηγός του ΑΧΑ που είναι κοντά με την Στρατηγό Ντοξ. Ο Κάσαλ αποκάλεσε τον Κυνηγό X-5 έναν χαμένο χαρακτήρα που μοιάζει σαν μια παλαιότερη εκδοχή του Λόκι. Ο X-5 βρίσκει την πραγματική του ζωή στο Ιερό Χρονολόγιο και γίνεται ο ηθοποιός Μπραντ Γουλφ. Η δημιουργική ομάδα της σειράς «δεν μπορούσε να αντισταθεί» στο να υπάρχει ένας χαρακτήρας που δεν πίστευε πια στην πραγματικότητα της ΑΧΑ.
 Κέιτι Ντίκι ως Στρατηγός Ντοξ: Μια στρατηγός της ΑΧΑ που είναι μέλος του νέου συμβούλιου δικαστών της ΑΧΑ μετά από την εξαφάνιση της Ρένσλεϊερ. Ψάχνει την Σίλβι και προσπαθεί να εκπληρώσει τον στόχο της ΑΧΑ, την καταστροφή των κλαδεμένων χρονολογίων.
 Λιζ Καρ ως Δικαστής Γκαμπλ: Μια δικαστής που συμμετέχει στο συμβούλιο της ΑΧΑ.
 Νιλ Έλλις ως Κυνηγός D-90: Ένας κυνηγός της ΑΧΑ.
 Κε Χούι Κουάν ως Ουροβόρος:Ένας τεχνικός της ΑΧΑ που δουλεύει στο Τμήμα Επιδιορθώσεων και Προωθήσεων. Κάθε είδος τεχνολογίας που υπάρχει στην ΑΧΑ είτε σχεδιάστηκε από τον Ουροβόρος είτε ξέρει πως να το επιδιορθώσει και να διατηρήσει την λειτουργία του. Ο Κουάν ένιωσε πως αυτή η δουλειά ενθουσίαζε τον Ουροβόρος, παρόλο που δουλεύει μόνος του για πολλές ώρες. Η συμπερίληψη του χαρακτήρα στον κύκλο προοριζόταν να δείξει μέρη της ΑΧΑ που δεν εμφανίστηκαν στον πρώτο κύκλο για να γίνει φανερό το πόσο «τεράστια» είναι η οργάνωση.
 Ο Κουάν επίσης υποδύεται τον Α. Ντ. Νταγκ, έναν καθηγητή φυσικής και αποτυχημένο συγγραφέα μυθιστορημάτων επιστημονικής φαντασίας.
 Όουεν Γουίλσον ως Μόμπιους Μ. Μόμπιους:Ένας πράκτορας της ΑΧΑ και φίλος του Λόκι. Ο Γουίλσον δήλωσε πως αυτός ο κύκλος εξερευνά περισσότερο από το παρελθόν του Μόμπιους, ενώ ο ίδιος δυσκολεύεται να αποδεχτεί μια νέα πραγματικότητα, με τον χαρακτήρα να χάνει τον έλεγχο και να γίνεται πιο ευάλωτος.
 Ο Γουίλσον επίσης υποδύεται τον Ντον, έναν πωλητή τζετ σκι από το Κλίβελαντ του 2022.
 Γκούγκου Μπάθα-Ρο ως Ραβόνα Ρένσλεϊερ: Μια πρώην δικαστής της ΑΧΑ που έχει εξαφανιστεί και έχει στενή σχέση με Αυτόν που Παραμένει.
 Τάρα Στρονγκ ως Δεσποινίς Λεπτά:Το ανθρωπομορφικό ρολόι-μασκότ τεχνητής νοημοσύνης της ΑΧΑ που δημιουργήθηκε από Αυτόν που Παραμένει που τον έχει ερωτευτεί και ζηλεύει την Ρένσλεϊερ. Η Νατάσα Αραντσίνι υποδύεται την Δεσποινίς Λεπτά στο πλατό, χρησιμοποιώντας καταγραφή κίνησης.
 Ρίτσαρντ Ντίξον ως Ρόμπερ Μπάρον: Ένας ατομικιστής που αγοράζει μια επιβλαβής συσκευή του Βίκτορ Τάιμλι στην Διεθνής Έκθεση του Σικάγου το 1893.
 Τζόναθαν Μέιτζορς ως Βίκτορ Τάιμλι και Αυτός που Παραμένει: Αποκλίνοντες του Κανγκ του Κατακτητή.
 Ο Βίκτορ Τάιμλι είναι ένας ατομικιστής και εφευρέτης το 1893 σε ένα κλαδεμένο χρονολόγιο που δημιούργησε την αρχική έκδοση του Χρονικού Αργαλειού. Έχει τραυλισμό και είναι πολύ διαφορετικός από τους υπόλοιπους αποκλίνοντες του Κανγκ, καθώς δεν είναι κάποιος κακός επιστημονικής φαντασίας από το μέλλον. Η Marvel Studios ήταν ενθουσιασμένη να συνεχίσει να εξερευνά αποκλίνοντες του Κανγκ σε αυτόν τον κύκλο, θέλωντας ιδιαίτερα τον Τάιμλι να είναι μέρος του. Ο Νάσρι Τόμσον υποδύεται έναν νεαρό Τάιμλι.
 Αυτός που Παραμένει είναι ένας επιστήμονας από τον 31ο αιώνα που τελείωσε τον πολυσυμπαντικό πόλεμο καταστρέφοντας τους αποκλίνοντές του και δημιούργησε την ΑΧΑ για να αποτρέψει την δημιουργία ενός νέου πολυσύμπαντος και για να σταματήσει τους αποκλίνοντες του να επιστρέψουν.

 Σημειώσεις 

 Παραπομπές 

 Εξωτερικοί σύνδεσμοι 



Κατηγορία:Κύκλοι του Loki
Κατηγορία:Μέσα της Πέμπτης Φάσης του Κινηματογραφικού Σύμπαντος της Marvel